Odense Adresse-Contoirs Efterretninger, 1841-09-17
Politisk Oversigt. Storbrittannien. J Allg. Zeit, læses følgende korte Rotitser om det nye Ministeriums Medlemmer; "Sir Robert Peel er en afdød riig Bomuldsvævers ældste Søn, født 1788. Fra 1818 til 1829 var han Parlaments medlem for Universitetet i Oxford, var en Tidlang Generalsekretair for Jrland, overtog 1822 Jndenrigsministeriet, nedlagde dette 1827, og overtog det igjen 1828 under Ministeriet Wellington. Som Jndenrigsminister indlagde han sig i Særdeleshed Fortjenester ved Forbedringer i Criminallovgivningen. Fra Decbr. 1834 til ind i April 1835 var han Premierminister og tillige Skatkammerkantsler. Han er nu 53 Aar gammel, en endnu kraftig Mand med lyserødt Haar, høist respektabel som Familiefader. - Hertugen af Wellington, Grev Morningtons tredie Søn, er født 1769 er siden 1806 formælet med en Datter af Grev Longford; han er Fader til Underhuusmedlemmet, Marqvien af Douro; han har følgende Titler: Fyrste af Waterlov, Hertug af Cindad Rodrigo, spansk Grande af første Klasse, Hertug af Vittoria, Marqvis af Torresvedras, Grev Vimeira, Riddercommandeur, af alle berømte Ordener i Europa og Asien, Lordstatholder over Grevskabet Hamptshire, Feldtmarskal, Constabel i Tower og i Doverslottet, Lordopsynsmand over de 5. Havne, (der ligge ligeoverfor Frankerig), Kantsler for Universitetet i Oxford o. s. v. Han slog, som bekjendt ikke Napoleon ved Waterlod, men han var et Redskab i den Guds Haand, som dengang tugtede det franske Overmod og den franske Tyran. - Baron Wharneliffe, født 1776, var 1834 Storseglbevarer under det Peelske Ministerium. - Baron Lyndhurst, født 1772, er nu for tredie Gang Lordkantsler for et Torykabinet. Han er bekjendt for at være en af de fortrinligste engelske Jurister og er næst Lord Brougham maaskee Husets bedste Taler. - Richard Plantagenet Nugent Chandos Grenville, Hertug af Buckingham, født 1797, har i Underhuset, hvor han indtil sin Faders Død sad som Marqvis af Chan dos, forskaffet sig et Navn formedelst sin Hengivenhed for de bestaaende Kornlove. Det er første Gang at han beklæder en ministeriel Post. - Goulbourn, født 1784, er af en riig og vidtforgrenet adelig Familie og trækker som afskediget Generalsekretair for Jrland en Statspension, stor 2000 Pd. Sterling. Siden 1831 repræsenterede han i Parlamentet Universitetet i Cambringe. - Sir Graham, af den fra Oldtiden berømte skotske Familie Graeme, født 1792, har været første Admiralitetslord under det Grevske Ministerium. - Lord Stanley, Grev Derby's ældste Søn, er født 1799. Fra 1830 til 1833. var han Generalsekretair for Jrland, i 1834 Colonial minister, senest Parlamentsmedlem for Nord-Lancashire. - Grev Aberdeen, født 1784, har fra 1828 til 1830 og senere i 1834 været Udenrigsminister, ligesom i længere Tid Gesandt ved det østerrigske Hof. - Grev Haddington (Baron Melrose), født 1784, var 1834 Vicekonge i Jrland. - Grev Ripon, født 1782, var Handelsminister fra 1818 til 1823, Skatkammerkantsler, fra 1823 til 1827 og fra 1830 til 1833 Colonialminister under det Grevske Ministerium. - Lord Ellenboroug, var under den Wellingtonske Administration Præsident i det indiske Departement. - Sir Pollock og Sir Follett, ere fortrinlige Jurister. - General Hardinge er en udmærket Officeer fra den spanske Krig, hvor han mistede den ene Arm. Fra 1828 til 1830 var han i Begyndelsen, Krigsminister og senere Generalsekretair for Jrland. Sir Knatchbull, en halsstarrig Tory; Lord Grey er en yngre Broder til Grev Ripon.